text: Cafeteriaejer udlover dusør på 5000 kroner
  13 juni 2011 kl. 11.23
  Forpagteren af cafeteriaet Hylkedal ved Kolding, Robert Følbæk, udlover en dusør til den, der kan fælde de tyve, der natten til mandag slap af sted med kontanter fra cafeteriaet.
  Robert Følbæk blev mødt af et trist syn her til morgen. I nattes løb havde tyve slået sig igennem murværket og havde derefter skåret hul i et pengeskab med en skærebrænder.
  Tyvene brød igennem en halv meter tyk mur og kom derved ind til pengeskabet. Pengene bliver normalt afhentet hver aften,
  men det var ikke sket på grund af helligdagen i pinsen.
  